Συνεργατική Γνώση στο Διαδίκτυο: Η Περίπτωση της Wikipedia:
Creators: name: Κουβέλη, Παναγιώτα Αναστασίου
Publisher: name: Aristotle University of Thessaloniki
Year: 2014
Subjects: Συνεργατικότητα
Κοινότητα
Βικιπαιδιστές
Cooperativity
Community
Wikipedians

description: Στην παρούσα εργασία γίνεται μια απόπειρα διερεύνησης της νέας μορφής γνώσης όπως εμφανίζεται στο διαδίκτυο. Η έρευνα εστιάζει στη μελέτη κάποιων χαρακτηριστικών που φέρει ένας διαδικτυακός τόπος που αξιοποιούμε σχεδόν όλοι οι χρήστες του διαδικτύου. Πρόκειται για τη σύγχρονη και ευρέως διαδεδομένη διαδικτυακή εγκυκλοπαίδεια Wikipedia (στα ελληνικά Βικιπαίδεια). Παρά τη δημοτικότητά της, λίγα είναι γνωστά για το πώς οι χρήστες αλληλεπιδρούν στη Wikipedia και πώς έχει εξελιχθεί με την πάροδο του χρόνου. Επιπλέον, κρίθηκε ενδιαφέρον να εξεταστεί η συμπεριφορά των παραγωγών πληροφοριών αντί της παραδοσιακής συμπεριφοράς καταναλωτών των πληροφοριών. Αναλυτικότερα, στο θεωρητικό μέρος της εργασίας γίνεται μια περιγραφή των θεωριών της συνεργασίας και της γνώσης. Επιχειρείται η παρουσίαση της Wikipedia, καθώς και η βιβλιογραφική επισκόπηση των θεωρητικών πεδίων προβληματισμού που συνδέονται με τη λειτουργία και το ανοιχτό της περιεχόμενο. Στο ερευνητικό μέρος της εργασίας το ενδιαφέρον στρέφεται στην ελληνική κοινότητα της Wikipedia και τους εθελοντές συντάκτες της. Στόχος είναι να εξεταστεί γιατί και με ποιο τρόπο οι Έλληνες Βικιπαιδιστές αλληλεπιδρούν για τη συνεργατική δημιουργία της γνώσης, καταγράφοντας τη δραστηριότητά τους, τα κίνητρά τους καθώς και τις απόψεις τους για την διαδικτυακή εγκυκλοπαίδεια. Το πρώτο ερευνητικό εργαλείο που αξιοποιήθηκε είναι ένα ερωτηματολόγιο στο οποίο κλήθηκαν να απαντήσουν Βικιπαιδιστές. Το δεύτερο μεθοδολογικό εργαλείο είναι συνεντεύξεις με Βικιπαιδιστές, οι οποίοι έχουν τρεις ενδεικτικούς ρόλους στην εγκυκλοπαίδεια. Τα ευρήματα υποδεικνύουν ότι η ελληνική κοινότητα της Wikipedia, παρά το μικρό της μέγεθος, περιλαμβάνει στους κόλπους της μέλη τα οποία είναι αφοσιωμένα στο εγχείρημα. Πρόκειται για μια κοινότητα «ζωντανή», ετερογενή, με τα προβλήματα και τις ενδοκοινοτικές της σχέσεις.
description: This paper aims to investigate the new form of knowledge as it appears in online environments. The research focuses on the study of some features of a website that almost all internet users know and utilize. It’s the modern and widespread online encyclopedia Wikipedia. Despite its popularity, little is known about how users interact in Wikipedia and how it has evolved over time. It was also interesting to examine the behavior of information producers instead of the traditional behavior of information consumers. Specifically, the theoretical part of the thesis is an overview of academic literature regarding cooperation and knowledge. It is also an attempt to present Wikipedia, as well as the theoretical fields of discussion which are associated with its function and its open content. The research part of the thesis focuses on the Greek community of Wikipedia. The purpose is to examine why and how the Greek Wikipedians interact and collaborate in order to create knowledge, recording their activity, their motivations and their views on the online encyclopedia. The first research tool was a questionnaire, addressed to Wikipedians. The second methodological tool was interviews with Wikipedians, who hold three illustrative roles in encyclopedia. The findings suggest that the Greek community of Wikipedia, despite its small size, contains volunteers that are dedicated to the project. It is a vibrant community, heterogeneous, with its problems and its intra-community relations.